
PATVIRTINTA

Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT-993
BENDROJO SKYRIAUS AUTOBUSO VAIRUOTOJO
PAREIGYBĖS APRAŠYMAS
I. BENDROJI DALIS

 


1. Bendrojo skyriaus autobuso vairuotojo pareigybė reikalinga prižiūrėti ir eksploatuoti rajono savivaldybės administracijos direktoriaus įsakymu priskirtą autobusą, aprūpinti transportu rajono savivaldybės administracijos struktūrinių padalinių valstybės tarnautojus ir darbuotojus, dirbančius pagal darbo sutartį. Autobuso vairuotoją priima į darbą ir atleidžia iš jo savivaldybės administracijos direktorius.
2. Bendrojo  skyriaus autobuso vairuotojas yra darbuotojas, dirbantis pagal darbo sutartį.

3. Darbuotojas, einantis šias pareigas, turi atitikti šiuos reikalavimus:


3.1. turi turėti  ne mažesnį kaip vidurinį išsilavinimą, būti ne jaunesnis kaip 18 metų, turėti D kategorijos vairuotojo pažymėjimą ir medicinos įstaigos leidimą dirbti tą darbą;


3.2 būti susipažinęs su rajono savivaldybės tarybos sprendimais, mero potvarkiais, administracijos direktoriaus įsakymais, skyriaus nuostatais;
  3.3. būti pareigingam, darbščiam, sąžiningam, gebėti bendrauti.

4. Darbuotojas, einantis šias pareigas, privalo mokėti, žinoti ir išmanyti:


4.1.techninės priežiūros tvarką ir priemones, jos atlikimo nuoseklumą ir terminus;

4.2. užtikrinti autobuso techninę ir sanitarinę būklę, švarą;

4.3. kuro ir tepalų klasifikaciją, savybes ir sunaudojimo normas;

4.4. pirmosios medicinos pagalbos suteikimo būdus ir priemones.


4.5. žinoti ir vykdyti kelių eismo ir saugos, vežant žmones, reikalavimus.

II. DARBUOTOJO, EINANČIO ŠIAS PAREIGAS, FUNKCIJOS
                     5. Prižiūri autobusą, užtikrina keleivių saugumą ir laiku atveža į paskirties vietas.

6. Užtikrina, kad priskirtas autobusas  būtų techniškai tvarkingas, aprūpintas reikalingomis priemonėmis (vaistinėlė, gesintuvas ir t.t.) ir vykdo jo priežiūrą, (priskirtą transporto priemonę laikyti švaria ir tvarkinga).

7. Paruošia autobusą techninei apžiūrai.

8. Tvarko kelionės lapus..

9.  Atsiskaito už sunaudotą kurą su rajono  savivaldybės  administracijos  Centralizuotos buhalterijos  skyriumi.

10 . Laikosi garažo sanitarinių, priešgaisrinių, elektrosaugos bei saugos darbe reikalavimų.

11.  Laikosi kelių eismo taisyklių reikalavimų.

12. Informuoja  skyriaus vedėją apie autobuso gedimus, jei jie smulkūs, juos pašalina.
13. Vykdo rajono savivaldybės mero, administracijos direktoriaus, jų pavaduotojų pavedimus.

14. Saugo priskirto autobuso dokumentus. Iš anksto praneša skyriaus vedėjui apie autobuso draudimo poliso, techninės apžiūros talono baigimosi terminą.


15. Vairuodamas transporto priemonę, būna švariai ir tvarkingai apsirengęs.


 16. Vykdo kitus nenuolatinio pobūdžio Bendrojo skyriaus vedėjo pavedimus.

III. ATSAKOMYBĖ IR ATSKAITOMYBĖ


17. Bendrojo skyriaus autobuso vairuotojas atsako už:


17.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;


17.2. kelių eismo saugumo reikalavimų, rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


17.3. žalą, padarytą dėl savo kaltės ar neatsargumo;

17.4. saugų keleivių vežimą visą kelionės laiką;


17.5. autobuso vairavimą neblaiviam ar apsvaigus nuo narkotinių medžiagų.

18. Bendrojo skyriaus autobuso vairuotojas tiesiogiai pavaldus Bendrojo skyriaus vedėjui. 

